History of Moikeha. 141 



nae i ke kaiila ia ianei, e hookuu no pela ma ka kale, a hiki i kuu manawa e kauoha 

 aku ai e make, alalia make." Hamuli o ke kauoha a ke alii, nolaila, laweia aku la o 

 Kaialea a hoonohoia ma ka mua, me ka malama maikai ana, a me ka hanai ana i ka ai. 

 Aka, o na mea ai a pan i laweia aku na Kaialea, aole e hiki ia ia ke ai, no ka mea, ua 

 kaumaha i ka make. Aka, aole nae pela ko Kila manao, "e kau ma ka lele." I mea 

 e ike maopopo ai o Kaialea i ka hewa oia hana ana a lakou. 



A ma kekahi la ae, ka la i manaoia ai e kau o Kaialea ma ka lele, ma ka wanaao 

 i ka wa e kai ana ka aha, keu ana ka alae. Ia manawa no e keu ana ka alae, a hewa 

 ana no na kahuna : "Hewa hoi ! Ola hoi ke kanaka ! ! No ka mea ua hewa ke kau ana 

 o ka aha. Aole hoi wa a lele wale, o ka pan no la hoi ia." 



Ma ke kakahiaka nui ana ae, hele aku la na kahuna a hai aku la i ke alii i ka 

 hewa o ke kai ana o ka aha. I mai la o Kila : "Ina ua hewa ke kai ana o ka aha, alalia 

 e ola ke kanaka, aole e make i keia la." Hele aku la o Kila a olelo aku la i ka ilamuku, 

 me ka i aku : "Aole e kau aku i keia kanaka ma ka lele, e hoihoi aku ia ia ma kekahi 

 hale alii e aku, me ka malama pono loa ia ; aia no a hiki i ka wa e kauoha hou ia aku 

 ai no ka make." 



A no ia mea, hoihoi ia ae la o Kaialea ma kahi hale alii e ae ; aka, aole nae i 

 pan ko Kaialea manao ana i kona make, no ka mea ua lohe aku no ia i ka oleloia e 

 make ana no. I keia manawa ma kahi o Kaialea e malamaia ala, he mea mau ia Kila 

 ka hele aku e hoohuahualau. Aka, no ka paakiki loa o Kaialea, nolaila, hoounaunaia 

 aku la o Kaialea ma na hana a pau. 



Mahope iho o keia mau la, noonoo iho la o Kila, o pau io auanei kona mau 

 makuahine i ka make i ka pololei, nolaila, hoounaia aku la kekahi mau kanaka, e lawe 

 aku i ai i Kauai, x'lka, i ka lawe ana a na kanaka aole i hiki loa aku ia ai i Kauai ; a 

 Kaunakakai no i Molokai pau loa ka ai i ka hookamakamaia i ka wahine ; nolaila hoi 

 hou na waa a hiki i Waipio me ka olelo aku ia Kila, ua hiki i Kauai. Pela mau no ka 

 hana ana a ua mau kanaka nei, a nui na holo ana me ka hiki ole i Kauai. 



A o ko Kauai poe hoi, ua kali ia mai la o Kaialea, aole he hoi aku, nolaila, hoo- 

 una ia kekahi mau kanaka e Hooipoikamalanai ma e huli ia Kaialea. Ia hull ia ana a 

 hiki i Hawaii ma Waipio. Ia manawa a lakou i hiki aku ai, ninau ia mai la lakou nei, 

 ko Kauai poe, i ke kumu o ko lakou hiki ana i laila. Aka hai aku la lakou, "he huakai 

 imi alii, e imi ana ia Kaialea." A no kea mea, hai aku la na kamaaina: "Ua make o 

 Kaialea, aia maloko o ka heiau, ua oleloia nae e kau ana i ka lele, aka, aole nae i ikeia 

 ke kau ana i ka lele, ua make main paha, ua kiola ia paha maloko o ka lua pau." 



Lohe iho la lakou nei i keia hua make, ake nui aku la lakou nei e ike i na hoe- 

 waa, ka poe i hele pu mai me Kaialea. Aka, kuhikuhi ia ae la na hale, hele aku la 



